"După apariţia informaţiei privind vandalizarea monumentului <<Kilometrul zero al democraţiei>>, Politia Locală a Municipiului Bucureşti s-a autosesizat şi a trimis la faţa locului un echipaj pentru a face primele verificări. Astfel, s-a constatat faptul că monumentul fusese smuls de la locul lui şi aruncat la câţiva metri depărtare. În această situaţie - cazul nefiind de competenţa Poliţiei Locale - urmează a fi făcute verificări de către Poliţia Română", precizează PMB într-un comnicat de presă, remis miercuri.

Potrivit PMB, reprezentanţii firmei care asigură paza piaţetei Teatrului Naţional au recuperat borna, iar în prezent aceasta se află în custodia firmei de pază.

"Totodată, deşi monumentul nu a fost realizat de Administraţia Monumentelor şi nu se află în administrarea PMB, ALPAB, care are în administrare parcul Teatrului Naţional, lucrează în prezent la un nou sistem de prindere al monumentului", se mai precizează în comunicatul PMB.